SIR এর চাপ! ফের আত্মহত্যার চেষ্টা বিএলও’র

ডায়মন্ড হারবার : এসআইআর (SIR) কাজের চাপে গলায় ফাঁস লাগিয়ে আত্মঘাতী হওয়ার চেষ্টা BLO – এর। ঘটনাটি পারুলিয়া কোষ্টাল থানার (Parulia Coastal Police Station) কালিচরণপুর (KalikaCharan) এলাকার। জানা যায়, ডায়মন্ড হারবার (Diamond Harbor) বিধানসভার পারুলিয়া কোস্টাল থানা এলাকার কালিচরণপুর এলাকার ২০৯ নং বুথের বিএলও তপন কুমার মন্ডল বৃহস্পতিবার নিজের বাড়িতে গলায় ফাঁস লাগিয়ে আত্মঘাতী হওয়ার চেষ্টা করেন। পরে পরিবারের লোকজন দেখতে পেলে বিএলও’ কে উদ্ধার করে ডায়মন্ড হারবার গভঃ মেডিকেল কলেজ হাসপাতালে ভর্তি করেন।

পরিবারের পক্ষ থেকে জানানো হয়, এসআইআর প্রক্রিয়ায় সমস্ত কাজ করার পর ১১ জন ভোটারের হেয়ারিং এসেছে। এরপরই মানসিকভাবে ভেঙে পড়েন তপন কুমার মন্ডল। বৃহস্পতিবার সকাল ৮ টা নাগাদ বাড়িতে গলায় ফাঁস লাগিয়ে আত্মঘাতী হওয়ার চেষ্টা করেন। বর্তমানে ডায়মন্ড হারবার মেডিকেল কলেজ হাসপাতালে চিকিৎসাধীন বিএলও তপন কুমার মন্ডল।

আরও পড়ুন- হুগলির তৃণমূল কর্মী খুনের ঘটনায় সিবিআই তদন্তের নির্দেশ হাইকোর্টের

উল্লেখ্য, এসআইআর নিয়ে বাংলা জুড়েই এক চরম অব্যবস্থা তৈরি হয়েছে। ভোটার তালিকা নিয়ে নাম থাকবে কিনা এই নিয়ে চাপানউতোর তো আছেই, সেই সঙ্গে এসআইআর-এর চাপ নিতে পারে, একাধিক বিএলও’র আত্মহত্যার করেছেন। এছাড়াও অনেকে হৃদরোগে আক্রান্ত হয়ে হাসপাতালে চিকিৎসাধীন।

দেখুন আরও খবর-